Christine Nakwang Tubo

**Christine Nakwang Tubo** wacce aka fi sani da **Christine Tubo Nakwang** 'yar siyasa ce 'yar ƙasar Uganda wacce a halin yanzu ita ce mace  'yar majalisar wakilai a gundumar Kaabong. Christine na cikin wakilan National Resistance Movement (NRM) a zaɓukan fitar da gwani na shekarar 2021  wanda ya faru saboda Rose Lily Akello tsohuwar wakiliyar mata ta gundumar Kaabong ta zaɓi wakiltar sabuwar gundumar Karenga da aka kirkira wacce aka sassaka daga gundumar Kaabong. An zaɓe ta ne a kan Fadouta Ahmed da Agnes Napio waɗanda kuma ke ƙarƙashin tikitin jam'iyyar NRM.  Nakwang dai tana fafatawa ne da ‘yar takarar jam’iyyar FDC Judith Adyaka Nalibe wacce ta yi watsi da zaɓen bisa zargin ƙarancin goyon bayan jam’iyyarta. Buƙatar inganta harkokin ilimi da kiwon lafiya a gundumar Kaabong an lissafta su a matsayin manyan makasudin zaɓaɓɓiyar 'yar majalisar wakilai Christine Tubo Nakwang.

## Tarihi da ilimi
An haifi Christine a ranar 7 ga watan Nuwamba 1967 a gundumar Kaabong. Akawunta ce ta sana'a.  Ta fara balaguron neman ilimi ne a Komukuny Girls a matakin firamare inda ta samu takardar shaidar kammala jarrabawar firamare a shekarar 1982, sannan ta tafi makarantar sakandiren mata ta Kangole inda ta samu takardar shaidar UCE a shekarar 1986. Daga baya, ta shiga makarantar sakandare ta Moroto don UACE a cikin shekarar 1989. Ta shiga Jami'ar Nkumba don samun babbar difloma a fannin lissafi a shekarar 1992. Daga ƙarshe ta tafi Kampala International University inda ta yi digiri na farko a fannin kasuwanci (BBA) a shekarar 2006. 

## Ƙwarewa a fannin aiki
Christine ta fara aikinta a matsayin malama a makarantar firamare ta maza ta Komukuny da kuma babbar sakandare ta Kaabong. Ta zama mukaddashiyar mataimakiyar shugabar mata a Kangole Girls SS a shekarar 1990, daga 1993 zuwa 1994 ta kasance mai karɓar kuɗi  a Moroto Catholic Procure. A cikin shekarar 1995, ta zama mai kula da kantin Oxfam GB Kotido Field, sannan ma'ajin a Dodoth Agro-Pastoralist Development Organisation ta ci gaba da shiga Terra Firma Construction Company a matsayin mai gudanarwa  a lokaci guda tana aiki a matsayin kansila LC5 na gundumar Kaabong daga shekarun 1996 zuwa 2000. Ta zama 'yar majalisa a gundumar Kaabong daga shekarun 2001 zuwa 2011.  Ta zama memba a Hukumar sabis na gundumar Kaabong a cikin shekarar 2012-2015 kuma ta sake zama 'yar majalisa daga watan Satumba 2019 zuwa yau 

## Aikin siyasa
Christine ta fara tafiyar siyasa a matsayin 'yar majalisar LC5 na gundumar Kaabong daga shekarun 1996 zuwa 2000.  Ta lashe zaɓen shekarar 2006 a matsayin mace wakiliyar majalisa inda ta tsaya takara a matsayin mai cin gashin kanta.  A lokacin zaɓe na shekarar 2006, Akello Lucy ta kai ƙarar Christine a kotu tun lokacin da ba ta gamsu da sakamakon zaɓen shekarar 2006 ba. Wannan ya sanya Christine aka ware wa mace ‘yar majalisa kuma an gudanar da zaɓen fidda gwani kamar yadda doka ta tanada kuma Akello Lucy ta zama mace ‘yar majalisar dokokin gundumar Kaabong a shekarar 2017. Lokacin da Akello Lucy ta zaɓi wakilcin gundumar Karenga, ta bar kujerar da ba kowa a cikinta kuma hakan ya kai ga gudanar da zaɓen fidda gwani a shekarar 2019  inda aka zaɓi Christine kuma ta zama mace 'yar majalisa. Ta kara tsayawa takara ɗaya a zaɓukan baya-bayan nan na shekarar 2021 a matsayin mai riƙe da tutar NRM inda ta fito a matsayin wacce ta yi nasara. A halin yanzu tana aiki a matsayin wakiliyar mata 'yar majalisar wakilai ta gundumar Kaabong.

## Duba kuma

* Majalisar ministocin Uganda
* Lucy Akello
* Jerin sunayen 'yan majalisar dokoki na goma sha daya na Uganda
* Jerin sunayen 'yan majalisar dokokin Uganda na goma

## Manazarta